ai4bharat/Pralekha huggingface dataset:
जल शक्ति मंत्रालय
एनएमसीजी ने 7वें स्मार्ट सिटीज इंडिया एक्सपो में पवेलियन स्थापित किया
डीजी, एनएमसीजी ने 'अर्थ गंगा फॉर स्मार्ट सिटीज' चर्चा में भाग लिया
यमुना पर रिठाला, कोंडली और ओखला में एनएमसीजी द्वारा वित्त पोषित 3 मुख्य एसटीपी दिसंबर, 2022 तक पूरे हो जाएंगे: डीजी एनएमसीजी
"अर्थ गंगा का तात्पर्य अर्थशास्त्र के पुल के माध्यम से लोगों और गंगा को जोड़ना है"
राष्ट्रीय स्वच्छ गंगा मिशन के महानिदेशक, श्री जी. अशोक कुमार ने जारी 7वें स्मार्ट सिटीज इंडिया एक्सपो में आज 'अर्थ गंगा फॉर स्मार्ट सिटीज' पर एक सत्र में भाग लिया। एनएमसीजी ने एक्सपो में 23 मार्च से 25 मार्च 2022 तक तीन दिनों के लिए एक पवेलियन स्थापित किया है, जिसका उद्घाटन कल हुआ था। कार्यक्रम के मुख्य वक्ता श्री जी. अशोक कुमार ने नमामि गंगे कार्यक्रम का संक्षिप्त विवरण देते हुए शुरुआत की और कहा कि गंगा नदी और उसकी सहायक नदियों को भी साफ करना कार्यक्रम का उद्देश्य है। उन्होंने नमामि गंगे कार्यक्रम के जैव विविधता पहलू जिसमें गंगा डॉल्फिन शामिल है पर जोर दिया, जो संपूर्ण कायाकल्प परियोजना का हिस्सा है।
श्री कुमार ने श्रोताओं को जानकारी दी कि इस साल दिसंबर के अंत तक, यमुना पर एनएमसीजी द्वारा वित्त पोषित 3 मुख्य एसटीपी को पूरा किया जाएगा, जिसमें रिठाला, कोंडली और ओखला शामिल हैं, जो एशिया के सबसे बड़े एसटीपी में से एक है। इससे नालों से आने वाले गंदे पानी को यमुना में गिरने से रोकने में मदद मिलेगी। उन्होंने कहा कि नमामि गंगे कार्यक्रम यमुना नदी को पुनर्जीवित करने के लिए प्रतिबद्ध है।
अर्थ गंगा के बारे में बात करते हुए उन्होंने कहा, अर्थ गंगा के लिए हमारा नारा है - "बैंकिंग ऑन रिवर गंगा" यानी अर्थ गंगा का विचार मुख्य रूप से लोगों और गंगा को अर्थशास्त्र के पुल के माध्यम से जोड़ना है। उन्होंने अर्थ गंगा के छह स्तंभों के बारे में भी बात की जिसमें तलछट का मुद्रीकरण , उपचारित पानी का मुद्रीकरण, घाट बनाना आदि के साथ बाजार/पर्यटन, संस्था निर्माण और क्षमता निर्माण आदि शामिल हैं ।
अन्य वक्ताओं ने तलछट प्रबंधन के महत्व पर विचार किया और इस के तरीके सुझाए। उन्होंने संस्कृति, पर्यटन आदि सहित विभिन्न क्षेत्रों में अर्थ गंगा की संभावनाओं के बारे में भी जानकारी दी। वक्ताओं ने अर्थ गंगा मॉडल के लिए संभावित चुनौतियों, समाधानों और इसके तय परिणामों को प्राप्त करने के लिए आगे की योजना पर विचार-विमर्श किया। इसमें लोगों का नदी के साथ जुड़ाव मजबूत करने, सर्कुलर वॉटर अर्थव्यवस्था को बढ़ावा देने, कृषि के लंबे समय तक जारी रहने वाले तौर तरीकों को अपनाने, नदी के इकोसिस्टम और जैव विविधता की सुरक्षा और संरक्षण , स्थानीय जलवायु परिवर्तन का असर कम करने के समाधान और प्राकृतिक और सांस्कृतिक विरासत को पुनर्जीवित करने की आवश्यकता जैसे विषयों पर चर्चा हुई।
युवा कार्यक्रम एवं खेल मंत्रालय
96 फीसदी खिलाड़ी साई एनसीओई पहुंचे, ओलंपिक 2024 के लिए प्रशिक्षण दोबारा शुरू किया
ओलंपिक 2024 की तैयारी कर रहे 96 फीसदी खिलाड़ी देश के विभिन्न शहरों में मौजूद साई के नेशनल सेंटर ऑफ एक्सीलेंस  और संबंधित केंद्रों में प्रशिक्षण के लिए पहुंच गए हैं। यह खिलाड़ी औरंगाबाद, भोपाल, बंगलौर, दिल्ली, लखनऊ, रोहतक और सोनीपत में प्रशिक्षण ले रहे हैं। इसके पहले जिन खिलाड़ियों ने टोक्यो ओलंपिक के लिए क्वालिफाई किया था, उन्हें फिर से एनसीओई और एसटीसी में प्रशिक्षण के लिए पहुंचने को कहा गया था। प्रशिक्षण कैंप में जो खिलाड़ी शामिल हो रहे हैं, उनके लिए कोविड-19 के खतरे को देखते हुए आरटी-पीसीआर टेस्ट और क्वारंटीन में रहना अनिवार्य किया गया है। कुछ खिलाड़ी अभी तुरंत प्रशिक्षण कैंप में शामिल नहीं हो पाएं, वह दिपावली के बाद वहां पर पहुंचेंगे। जो खिलाड़ी एक बार एनसीओई के बॉयो-बबल में पहुंच जाएंगे, वह फिर संक्रमण के खतरे को देखते हुए, कैंप को छोड़कर नहीं जा सकेंगे। इसीलिए खिलाड़ियों को यह विकल्प दिया गया था, कि या तो वह एक नवंबर 2020 तक कैंप ज्वाइन कर ले या फिर दिपावली के बाद कैंप ज्वाइन करे।
दोबारा खेल गतिविधियों के शुरू होने पर केंद्रीय युवा मामलों और खेल मंत्री श्री किरेन रिजिजू ने कहा “’टोकयो जाने वाले खिलाड़ी पहले से प्रशिक्षण ले रहे हैं, मुझे खुशी है कि इस दौर में भी अधिक से अधिक खिलाड़ियों ने कैंप ज्वाइन कर लिया है। खिलाड़ियों का यह कदम इस बात को भी साबित करता है साई द्वारा प्रशिक्षण के दौरान, तय किए गए सुरक्षा के प्रोटोकॉल पर खिलाड़ियों को पूरा भरोसा है। खिलाड़ियों की सुरक्षा हमारी पहली प्राथमिकता है। प्रशिक्षण के दौरान उनकी सुरक्षा के लिए सभी जरूरी कदम उठाए जाएंगे।”
प्रशिक्षण स्थल पर सुरक्षा के मद्देनजर कलर कोडिंग के साथ-साथ सेंटर को कई क्षेत्रों में बांटा गया है। इन कदमों के जरिए कोशिश यह है कि खिलाड़ी किसी भी बाहरी व्यक्ति के संपर्क में नहीं आए। सभी सुरक्षा मानकों को स्वास्थ्य मंत्रालय और राज्य सरकारों द्वारा तय किए गए दिशानिर्देशों के आधार पर लागू किया गया है। इनका कदमों का मकसद यही है कि खिलाड़ी सुरक्षित वातारण में रहकर प्रशिक्षण प्राप्त कर ओलंपिक की तैयारी कर सकें।
इसके पहले साई अधिकारियों ने सभी खिलाड़ियों और उनके माता-पिता से भी संपर्क किया है। उन्होंने उन लोगों को यह जानकारी दी कि क्या सुरक्षा प्रोटोकॉल बनाए गए है। और उन्हें साई केंद्र पहुंचने से पहले यह बता दिया गया था कि उन प्रोटोकॉल का सभी को पालन करना पड़ेगा। जिन खिलाड़ी और माता-पिता से संपर्क किया गया, वह सभी सुरक्षा कदमों से संतुष्ट थे।
इसके अलावा भारतीय खेल प्राधिकरण ने खिलाड़ियों को एनसीओई/साई प्रशिक्षण केंद्रों पर पहुंचने के लिए उनके आने-जाने का भी प्रबंध किया है। इसके तहत जिन खिलाड़ियों ने 500 किलोमीटर या उससे ज्यादा की दूरी की यात्रा की है, उन्हें हवाई यात्रा का टिकट और जिन खिलाड़ियों ने 500 किलोमीटर से कम दूरी की यात्रा की है, उन्हें थर्ड एसी का ट्रेन टिकट मुहैया कराया गया है।
विज्ञान एवं प्रौद्योगिकी मंत्रालय
सीएसआईआर-सीडीआरआई की वैज्ञानिक डॉ. नीति कुमार को मिला एसईआरबी महिला उत्कृष्टता पुरस्कार -2020
उन्हें राष्ट्रीय विज्ञान दिवस  2020 पर राष्ट्रपति द्वारा सम्मानित किया जाएगा, क्योंकि एनएसडी के लिए इस वर्ष का थीम "विज्ञान में महिला" है
सीएसआईआर-सीडीआरआई, लखनऊ के मॉलिक्यूलर पैरासिटोलॉजी एंड इम्यूनोलॉजी प्रभाग की वरिष्ठ वैज्ञानिक डॉ. नीति कुमार को एसईआरबी महिला उत्कृष्टता पुरस्कार -2020 प्राप्त हुआ है। उन्हें 28 फरवरी, 2020 को विज्ञान भवन में राष्ट्रीय विज्ञान दिवस समारोह के दौरान राष्ट्रपति द्वारा पुरस्कार प्रदान किया जाएगा।
यह पुरस्कार 40 वर्ष से कम आयु की महिला वैज्ञानिक को दिया जाता है, जिन्हें विभिन्न राष्ट्रीय अकादमियों से सम्मान प्राप्त हुआ है। महिला शोधकर्ताओं को भारत सरकार के विज्ञान और प्रौद्योगिकी विभाग के विज्ञान एवं इंजीनियरिंग अनुसंधान बोर्ड द्वारा 3 वर्षों के लिए 5 लाख प्रति वर्ष के अनुसंधान अनुदान की सहायता दी जाएगी।
उनका अनुसंधान समूह मलेरिया के लिए वैकल्पिक दवा लक्ष्यों के अन्वेषण के लिए मानव मलेरिया परजीवी में प्रोटीन गुणवत्ता नियंत्रण मशीनरी को समझने की कोशिश कर रहा है।
डॉ. नीति कुमार को इनोवेटिव यंग बायोटेक्नोलॉजिस्ट अवार्ड , भारतीय राष्ट्रीय विज्ञान अकादमी द्वारा आईएनएसए मेडल फॉर यंग साइंटिस्ट  आदि जैसे कई पुरस्कार और सम्मान प्राप्त हो चुके हैं।
स्वास्थ्य एवं परिवार कल्याण मंत्रालय
कोविड-19 टीकाकरण की नवीनतम स्थिति
देश भर में टीकाकृत स्वास्थ्य कर्मियोंकी कुल संख्या बढ़कर 6.31 लाख से अधिक है
आज किसी भी राज्य में गंभीर एईएफआईका कोई मामला दर्ज नहीं हुआ
देशव्यापी कोविड-19 टीकाकरण कार्यक्रमसफलतापूर्वक चौथे दिन भी आयोजित किया गया। कोविड-19 टीकाकरण 16 जनवरी 2021 को माननीयप्रधानमंत्री द्वारा शुरू किया गया था।
कोविड-19 से बचाव के लिए टीका लेनेवाले स्वास्थ्य कर्मचारियों की कुल संख्या 11,660 सत्रों के माध्यम से 6,31,417  पर पहुंच गई है। तत्कालीन रिपोर्ट के अनुसार, आज शाम 6 बजे तक 3, 800 सत्र आयोजित किए गए थे।
|
|
क्रमसंख्या
|
|
राज्य/केंद्र शासित प्रदेश
|
|
टीकाकरणके लाभार्थियों की संख्या 
|
|
1
|
|
अंडमानऔर निकोबार द्वीपसमूह
|
|
644
|
|
2
|
|
आंध्रप्रदेश
|
|
58,495
|
|
3
|
|
अरुणाचलप्रदेश
|
|
2,805
|
|
4
|
|
असम
|
|
7,418
|
|
5
|
|
बिहार
|
|
42,085
|
|
6
|
|
चंडीगढ़
|
|
469
|
|
7
|
|
छत्तीसगढ़
|
|
10,872
|
|
8
|
|
दादरएवं नगर हवेली
|
|
114
|
|
9
|
|
दमनएवं दीव
|
|
94
|
|
10
|
|
दिल्ली
|
|
12,441
|
|
11
|
|
गोवा
|
|
426
|
|
12
|
|
गुजरात
|
|
17,581
|
|
13
|
|
हरियाणा
|
|
24,944
|
|
14
|
|
हिमाचलप्रदेश
|
|
5,049
|
|
15
|
|
जम्मूएवं कश्मीर
|
|
4,395
|
|
16
|
|
झारखंड
|
|
8,824
|
|
17
|
|
कर्नाटक
|
|
80,686
|
|
18
|
|
केरल
|
|
23,855
|
|
19
|
|
लद्दाख
|
|
119
|
|
20
|
|
लक्षद्वीप
|
|
369
|
|
21
|
|
मध्यप्रदेश
|
|
18,174
|
|
22
|
|
महाराष्ट्र
|
|
30,247
|
|
23
|
|
मणीपुर
|
|
1111
|
|
24
|
|
मेघालय
|
|
1037
|
|
25
|
|
मिजोरम
|
|
1091
|
|
26
|
|
नागालैंड
|
|
2,286
|
|
27
|
|
ओडिशा
|
|
55,138
|
|
28
|
|
पुदुचेरी
|
|
719
|
|
29
|
|
पंजाब
|
|
5,567
|
|
30
|
|
राजस्थान
|
|
30,761
|
|
31
|
|
सिक्किम
|
|
350
|
|
32
|
|
तमिलनाडु
|
|
25,251
|
|
33
|
|
तेलंगना
|
|
69,405
|
|
34
|
|
त्रिपुरा
|
|
3,734
|
|
35
|
|
उत्तरप्रदेश
|
|
22,644
|
|
36
|
|
उत्तराखंड
|
|
6,107
|
|
37
|
|
वेस्टबंगाल
|
|
42,093
|
|
38
|
|
विविध
|
|
14,017
|
|
|
|
कुल
|
|
6,31,417
राष्ट्रव्यापीकोविड-19 टीकाकरण के चौथे दिन, आज शाम 6 बजे तक 1,77,368 लाभार्थियों को टीका लगायागया था। आज रात तक अंतिम रिपोर्ट पूरी हो जाएगी।
कुलनौ एईएफआई केस को अस्पताल में भर्ती करने की आवश्यकता हुई। दिल्ली में, कोरोना के तीनमरीज डिस्चार्ज हुए, जबकि एक मरीज को राजीव गांधी, अस्पताल शाहदरा में निगरानी मेंरखा गया है। उत्तराखंड से एईएफआई के एक और मामले को डिस्चार्ज किया गया है। कर्नाटकमें भी एक व्यक्ति को अस्पताल से छुट्टी दे दी गई है और अन्य एक व्यक्ति जिला अस्पताल, चित्रदुर्ग मेंस्थिर और निगरानी में है। छत्तीसगढ़ में भी एक व्यक्ति को अस्पतालसे छुट्टी दी गई। राजस्थान में एक मामला एनाफिलेक्सिस संदिग्ध सुरक्षित है, जिसे जिलाअस्पताल, बांगर में निगरानी में रखा गया है।
रक्षा मंत्रालय
डीआरडीओ ने ओडिशा तट पर सतह से हवा में मार करने वाली मध्यम दूरी की मिसाइल के भारतीय सेना संस्करण का सफलतापूर्वक परीक्षण किया
रक्षा अनुसंधान और विकास संगठन  ने 27 मार्च, 2022 को ओडिशा के तट पर चांदीपुर स्थित इंटीग्रेटेड टेस्ट रेंज में मध्यम दूरी की सतह से हवा में मार करने वाली मिसाइल  के भारतीय सेना संस्करण के दो सफल उड़ान परीक्षण किए। उड़ान परीक्षण हाई-स्पीड हवाई लक्ष्यों के विरूद्ध लाइव फायरिंग ट्रायल के हिस्से के रूप में किए गए। मिसाइलों ने हवाई लक्ष्यों को इंटरसेप्ट किया और दोनों रेंजों पर सीधे हिट दर्ज करते हुए उन्हें पूरी तरह से नष्ट कर दिया। पहला लाँच एक मध्यम ऊंचाई लंबी दूरी के लक्ष्य को इंटरसेप्ट करना था और दूसरा लाँच कम ऊंचाई वाली छोटी दूरी के लक्ष्य की क्षमता सिद्ध करने के लिए था।
यह एमआरएसएएम संस्करण भारतीय सेना द्वारा उपयोग के लिए डीआरडीओ और इज़राइल एयरोस्पेस इंडस्ट्रीज , इज़राइल द्वारा संयुक्त रूप से विकसित एक सतह से हवा में मार करने वाली मिसाइल है। एमआरएसएएम आर्मी वेपन सिस्टम में मल्टी-फंक्शन रडार, मोबाइल लॉन्चर सिस्टम और अन्य वाहन शामिल हैं। उड़ान परीक्षण डिलीवरेबल आकृति में हथियार प्रणाली के साथ किए गए थे। हथियार प्रणाली का निष्पादन आईटीआर, चांदीपुर द्वारा तैनात रडार, इलेक्ट्रो-ऑप्टिकल ट्रैकिंग सिस्टम और टेलीमेट्री जैसे रेंज उपकरणों द्वारा कैप्चर किए गए उड़ान डेटा के माध्यम से सत्यापित किया गया था। उड़ान परीक्षण डीआरडीओ और भारतीय सेना के वरिष्ठ अधिकारियों की उपस्थिति में किया गया।
रक्षा मंत्री श्री राजनाथ सिंह ने एमआरएसएएम-सेना के सफल उड़ान परीक्षणों के लिए डीआरडीओ, भारतीय सेना और उद्योग को बधाई दी है। उन्होंने कहा, दोनों सफल परीक्षण महत्वपूर्ण दूरी पर लक्ष्य को भेदने में हथियार प्रणाली की क्षमता को स्थापित करते हैं।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी सतीश रेड्डी ने एमआरएसएएम के सेना संस्करण के सफल उड़ान परीक्षण में शामिल टीमों की सराहना की और कहा कि ये परीक्षण 'आत्मनिर्भर भारत' के लिए प्रमुख उपलब्धियां हैं।
विज्ञान एवं प्रौद्योगिकी मंत्रालय
प्रजनन संबंधी अनुसंधान के क्षेत्र में महत्वपूर्ण योगदान के लिए महिला वैज्ञानिक को एसईआरबी विमेन एक्सिलेंस अवार्ड दिया गया
भारतीय चिकित्सा अनुसंधान परिषद , मुंबई के नेशनल इंस्टीट्यूट फॉर रिसर्च इन रिप्रोडक्टिव हेल्थ के स्ट्रक्चरल बायोलॉजी डिवीजन की वैज्ञानिक डॉक्टर अन्तारा बैनर्जी को प्रजनन संबंधी तकनीक के लिए उपयोगी एन्डोक्रनालॉजी को समझने के मामले में महत्वपूर्ण योगदान देने के लिए 2021 का एसईआरबी विमेन एक्सिलेंस अवार्ड प्रदान किया गया है।
विज्ञान एवं प्रौद्योगिकी विभाग के साइंस एंड इंजीनियरिंग रिसर्च बोर्ड  द्वारा शुरू किए गए इस पुरस्कार के तहत विज्ञान एवं इंजीनियरिंग के क्षेत्र में अनुसंधान करने वाली युवा महिला वैज्ञानिकों की अतुलनीय अनुसंधान उपलब्धियों को मान्यता दी जाती है और पुरस्कृत किया जाता है।
यह अध्ययन, प्रजनन के कार्य में महत्वपूर्ण भूमिका निभाने वाले फॉलिकल-स्टिमुलेटिंग हार्मोन्स  और उसके रिसेप्टर  तथा महिलाओं में ओवा या अंडाणु का विकास कर प्रजनन कार्य में केंद्रीय भूमिका निभाने वाले प्रोटीन्स से संबंधित है।
एफएसएचआर को लेकर डॉक्टर बैनर्जी के मन में लम्बे समय से कौतुहल था। अपने डॉक्टरल थीसिस में उन्होंने किसी भी स्तनधारी प्राणी के प्रजनन में महत्वपूर्ण भूमिका निभाने वाले इस हार्मोन रिसेप्टर के बारे में अनुसंधान किया था। इस अनुसंधान ने बाद में उन्हें एफएसएचआर में उपस्थित कोशिकीय छोरों में मौजूद अवशेषों की पहचान करने में मदद की जो एफएसएच-एफएसएचआर के संपर्क के लिए बहुत महत्वपूर्ण हैं और इस तरह जी-प्रोटीन युक्त रिसेप्टर के काम में इन कोशिकीय अवशेषों की भूमिका के बारे में ज्यादा जानकारी मुहैया कराते हैं।
डॉक्टर बैनर्जी ने बताया कि उन्होंने साइट-डायरेक्टेड म्युटेजेनेसिस दृष्टिकोण के नाम से पहचानी जाने वाली पद्धति के जरिए एफएसएचआर के कोशिकीय छोरों पर मौजूद अवशेषों की पहचान की जो कि हार्मोन रिसेप्टर इन्टरेक्शन के लिए अति महत्वपूर्ण हैं और इसके लिए म्युटेन्ट्स के उत्पन्न होने की स्थिति और उसकी पहचान का कार्य भी किया गया। उन्होंने बताया कि पैथोफिजियोलॉजी को समझने के लिए एफएसएचआर म्यूटेशन के दो स्वाभाविक रूप से होने वाले कार्यात्मक लक्षण वर्णन को भी जानने का प्रयास किया गया।
उनके इस कार्य ने एफएसएचआर के कार्य को प्रभावित करने के लिए जिम्मेदार कुछ प्राकृतिक तौर से उत्पन्न होने वाले म्युटेशन्स के कार्यात्मक लक्षणों को पहचानने में मदद की। इस तरह प्रजनन संबंधी पैथोलॉजी को भी समझने में मदद मिली।
डॉक्टर बैनर्जी ने अपने दल के साथ प्यूबर्टी यानी वयः संधि जैसे जैविक मोड़ को समझने के लिए भी एक अध्ययन शुरू किया है। वयः संधि वह शारीरिक प्रक्रिया है जिसमें एक बाल शरीर वयस्क शरीर में परिवर्तित होकर यौन प्रजनन के कार्य में सक्षम होता है। न्यूरोपेप्टाइड हार्मोन किस्सपेप्टिन-1 या उसके रिसेप्टर में म्युटेशन्स आने से किसी बालक/बालिका में वयः संधि की अवस्था समय से पूर्व आ जाती है। डॉक्टर बैनर्जी ने बताया कि उनका दल इसी का अध्ययन कर रहा है। उनके दल में वैज्ञानिक, बाल रोग विशेषज्ञ और आनुवंशिकीविद् शामिल हैं।
अधिक जानकारी के लिए डॉक्टर अन्तारा बैनर्जी से antarabnrj[at]gmail[dot]com पर संपर्क किया जा सकता है।
रक्षा मंत्रालय
कारगिल विजय दिवस के 20 साल पूरे होने का जश्न
रक्षा मंत्री ने 14 जुलाई 2019 को कारगिल विजय दिवस के 20 साल पूरे होने पर मशाल प्रज्ज्वलित की
ऑपरेशन विजय की सफल परिणति की इस वर्ष 20 वीं वर्षगांठ है, जिसमें भारतीय सेना के बहादुर जवानों ने कारगिल युद्ध जीतने के लिए दुर्गम बाधाओं, दुश्मन के इलाकों, विपरीत मौसम और कठिनाइयों से पार करते हुए दुश्मन के कब्जा करने के इरादों को नाकाम कर दिया था। इस महत्वपूर्ण अवसर पर, भारतीय सेना अपने बहादुर शहीदों की याद में धूमधाम तरीके से इस जीत का जश्न मना रही है।
राष्ट्रीय युद्ध स्मारक, नई दिल्ली से कारगिल युद्ध स्मारक, द्रास तक एक विजय मशाल की यात्रा  समारोह के प्रमुख तयशुदा कार्यक्रमों में से एक है। विजय मशाल कारगिल युद्ध के शहीदों के बलिदान का प्रतीक है। रक्षा मंत्री श्री राजनाथ सिंह ने आज 14 जुलाई, 2019 को थल सेना अध्यक्ष जनरल बिपिन रावत, सूबेदार संजय कुमार, पीवीसी के साथ राष्ट्रीय युद्ध स्मारक, नई दिल्ली में मशाल की विजय ज्योति प्रज्जवलित की और पीवीसी ने इसे पहले मशाल वाहक के रूप में सेना के निशानेबाज जीतू राय को सौंप दिया।
इस कार्यक्रम के दौरान लेफ्टिनेंट जनरल रणबीर सिंह, जीओसी-इन-सी उत्तरी कमान, लेफ्टिनेंट जनरल वाई के जोशी, फायर एंड फ्यूरी कॉर्प्स और बड़ी संख्या में अधिकारी तथा गणमान्य लोग उपस्थित रहे।
विजय मशाल को भारतीय सेना के उत्कृष्ट खिलाड़ियों और युद्ध नायकों द्वारा ले जाया जाएगा। यह मशाल रिले उत्तर भारत के नौ प्रमुख कस्बों और शहरों से होते हुए अंत में 26 जुलाई 2019 को द्रास स्थित कारगिल युद्ध स्मारक पर समाप्त होगी जहां यह थलसेना अध्यक्ष मौजूद रहेंगे। यात्रा के दौरान, भारतीय सेना के जवान उन नायकों को श्रद्धांजलि अर्पित जो राष्ट्र के लिए वीरता से लड़े थे।
विजय मशाल का डिजाइन भारतीय सेना में मातृभूमि के लिए सर्वोच्च बलिदान देने वाले अमर सैनिकों के धैर्य, हिम्मत और गौरव से प्रेरित है। मशाल तांबे, पीतल और लकड़ी से बनी है जो हमारे बहादुर नायकों के तप और दृढ़ संकल्प का प्रतीक है। मशाल के ऊपरी हिस्से में धातु की अमर जवान नक्काशी है, जो शहीद सैनिकों का प्रतीक है। मशाल के लकड़ी वाले निचले हिस्से में अमर जवान के 20 स्वर्ण शिलालेख हैं जो कारगिल विजय के 20 गौरवशाली वर्षों को दर्शाते हैं।
इस विजय मशाल और राष्ट्रीय युद्ध स्मारक से कारगिल वॉर मेमोरियल तक अनन्त लौ की यात्रा, कारगिल विजय दिवस की 20 वीं वर्षगांठ का थीम 'रिमेंबर, रिज्वाइस एंड रिन्यू' को जीवंत करती है। हम अपने शहीदों के बलिदान का जिक्र करते हुए उन्हें ‘याद’ करते हैं, हम कारगिल में जीत का जश्न मनाते हुए ‘आनंदित’ होते हैं और हम तिरंगे के सम्मान की रक्षा के लिए अपने संकल्प को 'दोहराते' हैं।
रक्षा मंत्रालय
रक्षा मंत्री श्री राजनाथ सिंह ने 1971 के युद्ध में भारत की जीत की याद में विजय दिवस के अवसर पर राष्ट्रीय युद्ध स्मारक पर पुष्पांजलि अर्पित की
रक्षा मंत्री श्री राजनाथ सिंह ने 16 दिसंबर, 2022 को विजय दिवस के अवसर पर नई दिल्ली में राष्ट्रीय युद्ध स्मारक पर पुष्पांजलि अर्पित की। रक्षा मंत्री के साथ रक्षा राज्य मंत्री श्री अजय भट्ट, चीफ ऑफ डिफेंस स्टाफ जनरल अनिल चौहान, वायु सेना प्रमुख एयर चीफ मार्शल वीआर चौधरी, थल सेना प्रमुख जनरल मनोज पांडे, रक्षा सचिव श्री गिरिधर अरमने और नौसेना के उप प्रमुख वाइस एडमिरल एसएन घोरमडे ने 1971 के युद्ध में बहादुरी से लड़ कर राष्ट्र सेवा में अपना जीवन न्यौछावर करने वाले सशस्त्र बलों के जवानों को श्रद्धांजलि दी।
आगंतुक पुस्तिका में अपने संदेश में रक्षा मंत्री ने लिखा: “राष्ट्र उन बहादुरों का ऋणी रहेगा जिन्होंने राष्ट्र की संप्रभुता की रक्षा करते हुए सर्वोच्च बलिदान दिया। हम उनके आदर्शों और मूल्यों के साथ विकास की राह पर आगे बढ़ते रहेंगे।"
इससे पहले श्री राजनाथ सिंह ने एक ट्वीट में 1971 के युद्ध को अमानवीयता पर मानवता की जीत, दुराचार पर सदाचार और अन्याय पर न्याय की जीत बताया था।
अपने संदेश में रक्षा राज्य मंत्री श्री अजय भट्ट ने लिखा: "युद्ध में पाकिस्तान की हार और बांग्लादेश की मुक्ति स्वतंत्रता और लोकतंत्र के मूल्यों को बनाए रखने के लिए भारत की प्रतिबद्धता का प्रमाण है।"
चीफ ऑफ डिफेंस स्टाफ जनरल अनिल चौहान ने लिखा: "हमारे सशस्त्र बल हमारी मातृभूमि के लिए अधिक से अधिक सफलता व गौरव का कार्य करते रहें और राष्ट्र निर्माण में अथक योगदान दें।"
युवा कार्यक्रम एवं खेल मंत्रालय
पूरे देश में प्रशिक्षण फिर से शुरू होने के कारण भारतीय खेल प्राधिकरण-साई विभिन्न प्रशिक्षण केंद्रों में लौटने के लिए प्रशिक्षुओं के लिए यात्रा की व्यवस्था करेगा
(टोक्यो ओलंपिक और पैरालिम्पिक्स खेलों के लक्ष्य के साथ, 1 नवंबर से देश भर के भारतीय खेल प्राधिकरण-साई प्रशिक्षण केंद्रों में खेल गतिविधियों को फिर से शुरू किया जा रहा है।
मौजूदा कोविड-19 स्थिति को देखते हुए और एथलीटों को कोरोना वायरस के संपर्क से बचाने के लिए, भारतीय खेल प्राधिकरण ने एनसीओई/साई प्रशिक्षण केंद्रों के एथलीटों को प्रशिक्षण शिविरों में शामिल होने के लिए परिवहन व्यवस्था करने का निर्णय लिया है। इस वर्ष मार्च में अचानक कोरोनोवायरस के कारण सामने आई स्थिति की वजह से एथलीटों को प्रशिक्षण केंद्रों से वापस घर भेज दिया गया था। प्राधिकरण ने निर्णय लिया गया है कि जिन एथलीटों को 500 किलोमीटर से अधिक की यात्रा करनी है, उन्हें हवाई टिकट प्रदान किया जाएगा। ऐसे एथलीट जो 500 किलोमीटर से कम दूरी पर हैं, उन्हें रेलगाड़ी से यात्रा करने के लिये वातानुकूलित तृतीय श्रेणी का टिकट दिया जायेगा।
इसके अलावा, साई केंद्रों में प्रशिक्षण को फिर से शुरू करने के लिए बायो-बबल तैयार करने के लिए, सभी प्रशिक्षकों और एनसीओई / एसटीसी के सहायक कर्मचारियों को आवास प्रदान करने का निर्णय लिया गया है। स्थाई और अनुबंधित कर्मचारियों को सरकारी खर्चे पर आवास प्रदान किया जाएगा।
साई प्रशासन ने सभी एथलीटों और उनके माता-पिता को साई मानक संचालन प्रक्रिया के बारे में जानकारी उपलब्ध करा दी हैं, जिन्हें साई केंद्रों में शामिल होने से पहले और बाद में पालन करने की आवश्यकता होगी। अपने परिवारों के साथ दीपावली मनाने वाले एथलीटों को दीपावली के बाद साई केंद्रों में शामिल होने का विकल्प भी दिया गया है, क्योंकि एक बार बायो-बबल के संपर्क में रहने के कारण उनके स्वास्थ्य को खतरा हो सकता है।
इससे पहले इस साल मार्च में कोरोनावायरस महामारी के प्रकोप के कारण और सरकार की सलाह के मद्देनजर, साई ने सक्रिय रोकथाम के उपायों को अपनाया था और सभी क्षेत्रीय प्रमुखों को निर्देश जारी किए गए थे। एनसीओई और एसटीसी में सभी प्रशिक्षणों को 17 मार्च से निलंबित किया जा रहा है और एथलीटों को असुविधा से बचने के लिए 20 मार्च तक छात्रावास की सुविधाएँ खुली रखी गई हैं। साई केंद्रों के संबंधित क्षेत्रीय निदेशकों से कहा गया कि वे उन सभी एथलीटों को जो 400 किलोमीटरों से अधिक दूरी पर रहते है, हवाई जहाज़ से और 400 किलोमीटर से कम दूरी वाले एथलीट्स को रेलगाड़ी से वातानुकूलित तृतीय श्रेणी में वापस भेजें।
गृह मंत्रालय
प्रधानमंत्री श्री नरेन्द्र मोदी ने सुपर चक्रवाती तूफान 'अम्फान' से निपटने की तैयारियों की गहन समीक्षा की
20 मई, 2020 को तटीय इलाकों से टकराएगा 'अम्फान'
चक्रवाती तूफान 'अम्फान' ने आज बंगाल की खाड़ी में ‘सुपर चक्रवाती तूफान’ का अत्यंत उग्र रूप ले लिया है। प्रधानमंत्री श्री नरेन्द्र मोदी ने सुपर चक्रवाती तूफान 'अम्फान' से उत्पन्न स्थिति से निपटने के लिए संबंधित राज्यों और केंद्रीय मंत्रालयों/एजेंसियों की तैयारियों की गहन समीक्षा की। केंद्रीय गृह मंत्री श्री अमित शाह के साथ-साथ भारत सरकार के वरिष्ठ अधिकारीगण और आईएमडी, एनडीएमए एवं एनडीआरएफ के अधिकारीगण भी इस अवसर पर उपस्थित थे।
भारतीय मौसम विभाग  ने सूचित किया है कि इस ‘सुपर चक्रवाती तूफान’ के 20 मई, 2020 की दोपहर में एक बेहद उग्र चक्रवाती तूफान के रूप में 195 किलोमीटर प्रति घंटे तक हवा की काफी तेज रफ्तार के साथ पश्चिम बंगाल तट से टकराने की प्रबल संभावना है। इस वजह से राज्य के तटीय जिलों में तेज से लेकर अत्यंत तेज वर्षा होगी।
इस चक्रवाती तूफान से पश्चिम बंगाल में पूर्व मेदिनीपुर, दक्षिण एवं उत्तर 24 परगना, हावड़ा, हुगली और कोलकाता जिलों के सबसे अधिक प्रभावित होने की आशंका है। यही नहीं, इस तूफान से उत्तरी ओडिशा के तटीय जिलों जैसे कि जगतसिंहपुर, केंद्रपाड़ा, भद्रक और बालासोर के भी प्रभावित होने की आशंका है।
आईएमडी ने आगाह करते हुए कहा है कि अत्यंत उग्र ज्वार के ऊपर लगभग 4-5 मीटर की ऊंचाई पर तूफान आने का अंदेशा है, जो पश्चिम बंगाल के दक्षिण और उत्तर 24 परगना के निचले तटीय इलाकों में बाढ़ लाएगा। इसी तरह तटीय इलाकों से तूफान के टकराने के समय पश्चिम बंगाल के पूर्व मेदिनीपुर जिले में भी 3-4 मीटर की ऊंचाई पर यह कहर ढाएगा। इस चक्रवाती तूफान से पश्चिम बंगाल के तटीय जिलों में भारी क्षति होने का अंदेशा है।
प्रधानमंत्री ने निर्देश दिया है कि चक्रवाती तूफान के मार्ग में पड़ने वाले इलाकों में रहने वाले लोगों को सुरक्षित निकालने और आवश्यक वस्तुओं की आपूर्ति को पर्याप्त मात्रा में बनाए रखने के लिए सभी जरूरी उपाय किए जाएं।
सभी संबंधित प्राधिकारियों को यह सलाह दी गई है कि वे आवश्यक सेवाओं जैसे कि बिजली, टेलीफोन को नुकसान पहुंचने की स्थिति में उनका रखरखाव सुनिश्चित करने के लिए पर्याप्त तैयारी करें और इसके साथ ही समय पर अपनी तैयारियों की अच्छी तरह से समीक्षा करें तथा किसी भी व्यवधान की स्थिति में आवश्यक सेवाओं की त्वरित बहाली सुनिश्चित करें।
भारतीय तटरक्षक बल और नौसेना ने राहत एवं बचाव कार्यों के लिए कई जहाज और हेलिकॉप्टर तैनात कर दिए हैं। इन राज्यों में सेना और वायु सेना की इकाइयों को भी आपात व्यवस्था के तौर पर रखा गया है।
एनडीआरएफ ने ओडिशा और पश्चिम बंगाल में 25 टीमों को तैनात किया है। इसके अतिरिक्त 12 टीमों को आपात व्यवस्था के तौर पर रखा गया है। ये टीमें आवश्यक सामग्री जैसे कि नाव, पेड़ काटने वाले औजार, दूरसंचार उपकरण, इत्यादि से लैस हैं।
आईएमडी सभी संबंधित राज्यों को नवीनतम पूर्वानुमान के साथ नियमित तौर पर बुलेटिन जारी करता रहा है। गृह मंत्रालय भी राज्य सरकार के साथ निरंतर संपर्क बनाए हुए है।
उपभोक्ता कार्य, खाद्य एवं सार्वजनिक वितरण मंत्रालय
रबी विपणन वर्ष 2021-22 में किसानों के खाते में 56,059.54 करोड़ रुपये डीबीटी के जरिए स्थानांतरित किए गए
डीबीटी के माध्यम से पंजाब के किसानों को कुल देय भुगतान की 91 फीसदी राशि 23,402 करोड़ रुपये हस्तांतरित कर दी गई है
चालू रबी विपणन वर्ष में खरीद संचालन से 36.19 लाख गेहूं किसानों को लाभ हुआ
रबी विपणन वर्ष 2021-22 के दौरान, मिशन "वन नेशन, वन एमएसपी, वन डीबीटी" को पहली बार एक मजबूत रूप मिला है। पंजाब और हरियाणा के किसानों ने अपने गेहूं की बिक्री के एवज में सीधे अपने बैंक खातों में भुगतान प्राप्त करना शुरू कर दिया है। अब देश भर में डीबीटी लागू कर दिया गया है।
पंजाब, हरियाणा, उत्तर प्रदेश, चंडीगढ़, मध्य प्रदेश, राजस्थान और अन्य राज्यों और केंद्र शासित प्रदेशों में गेहूं की खरीद सुचारू रूप से चल रही है। 12 मई, 2021 तक 353.99 लाख मिट्रिक टन से अधिक गेंहू की खरीद की जा चुकी है। जबकि पिछले वर्ष इस मौसम में 268.91 लाख मिट्रिक टन के गेंहूं की खरीद की गई थी।
12 मई तक, देश में लगभग 56,059.54 करोड़ रुपये सीधे किसानों के खाते में स्थानांतरित किए गए हैं, जिसमें से 23,402 करोड़ रुपये, जो कि कुल देय भुगतान का 91 फीसदी है, पंजाब के किसानों को जारी किए गए हैं।
12 मई तक कुल 353.98 लाख मिट्रिक टन गेंहूं की खरीद में पंजाब द्वारा प्रमुख योगदान दिया गया है। इसके तहत राज्य से 131.14 लाख मिट्रिक टन 353.98 लाख मिट्रिक टन  खरीद की गई है। उसके बाद हरियाणा से 81.07 लाख मिट्रिक टन , मध्य प्रदेश से 103.71 लाख मिट्रिक टन  खरीददारी की गई है। इस सत्र में पंजाब औक हरियाणा ने पिछले साल की खरीद लक्ष्य के साथ वर्तमान लक्ष्य / अनुमान को पार कर लिया है । जो अभी तक की खरीद का रिकॉर्ड है।
इसके तहत अभी तक 36.19 लाख गेहूं किसानों ने एमएसपी मूल्य पर आरएमएस खरीद का लाभ प्राप्त किया है। जो कि करीब 69912.61 करोड़ रुपये है।